open-index/open-wikipedia-markdown huggingface dataset:
Pico de la Canal

O **pico de la Canal** (en francés *Pic de la Canau*) ye un pico de 2.768 metros d'altaria situau en a cordelera d'o Pireneu, en a muga entre os municipios de Bielsa (Aragón) y Gèdra (Occitania).

## Vinclos externos
* En Mendikat.
Collau d'Aragón

O **collau d'Aragón** (en francés *Col d'Aragon*) ye un collau d'os Pireneus situau a una altaria de 2.809 metros en a muga entre Aragón y Francia.

Comunica os ibons de la Faixa y os ibons de Cambalés entre o pico Cambalés (2.966 m) y a punta Baldierra (2.918 m).
Puerto d'Azún

O **puerto d'Azún** (en francés *Port d'Azun*) ye un puerto de montanya d'os Pireneus situau a una altaria de 2.698 metros en a muga entre Aragón y Francia.

Comunica os ibons de la Faixa y a val d'Arrens entre o pico de la Peira (2.798 m) y o pico Cambalés (2.966 m).
Sierra de las Pedreras

La **sierra de las Pedreras** ye aliniación montanyosa de lo Sistema Iberico que fa part de la branca levantina y la unidat morfoestructural de las "serranías de Gúdar" pero chunto a las "serranías de Sant Chust-Castellot.

La sierra de las Pedreras ye a lo sud de la val d'Exarc, a lo sud-este de los altos d'el Zancado y a lo nord-ueste de las estructuras relacionadas con la muela de Camariellas.

La superficie de la sierra de las Pedreras perteneixe a los termins municipals de Camariellas, Finollosa d'Exarc y Aliaga (Cuencas Meneras).

## Altarias
La principal altaria ye l'alto de Rabanades (1.456 m), seguiu de l'alto de la Solana (1.441 m), Morrita (1.437 m), y lo cabezo de Ruiz (1.409 m).

Bi ha unas cuantas lomas: loma Mudarra, loma de las Brojas, loma de la Solana y loma d'Enroya.

## Toponimia
L'oronimo *sierra de las [[Pedrera]]s* y transparent en aragonés y se documenta principalment en ambient academico espanyol y francés. En los mapas topograficos gosa fegurar como *loma de la Solana*, que ye una de las suyas principals lomas.

Chusto a lo sud de la loma de la Solana y en termin de Camariellas ye lo mas de la Talaya y los microtoponimos *La Talaya* y *cerrado Atalaya*, que permiten identificar la sierra de las Pedreras con una sierra de la Talaya nombrada por Labanha a primers de lo sieglo XVII, en portugués:
(*da *'serra da Atalaya*' que cerra o [[val d'Exarc|valle de Xarque]]*):

## Hidrografía
La vertient norte desaugua enta lo río de La Val, la vertient sud lo fa enta lo barrranco d'el Pozanco, de lo ret fluvial d'Alfambra, de fueras d'un sector que desaugua enta lo barranco de la Tamborera u de Laganya, tributario de Guadalop.

## Cheolochía
La sierra de las Pedreras tiene como estructura cheolochica l'encabalgamiento de Cuevas d'el Rocín, ligau a un plego en chinollo con un costau invertiu que cabalga sobre lo terciario de la fondada de la val d'Exarc.

Lo costau norte d'este plego en chinollo se presenta invertiu y se manifiesta topograficament en forma de las rallas de la Cantera, con calsineras y salagons de la formación Villarroya de los Pinars (aptián).

## Referencias

## Bibliografía
* José Luis Simón: *Guía del Parque Geológico de Aliaga*. Ayuntamiento de Aliaga, Departamento de Geología de la Universidad de Zaragoza, CEDEMATE, 1998.
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
* José Luis Peña Monné, Luis Alberto Longares Aladrén, Marta Espinalt Brillas: *Paisajes naturales de la provincia de Teruel. Guía del medio natural*. Instituto de Estudios Turolenses, 2000.
* Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.
Sierra de las Pedrizas

La **sierra de las Pedrizas** ye aliniación montanyosa de lo Sistema Iberico que fa part de la branca levantina y la unidat morfoestructural de las "serranías de Gúdar".

La sierra de las Pedrizas ye a lo sud de la muela de Camariellas y a l'ueste de la muela d'Exorcas.

La superficie de la sierra de las Pedrizas perteneixe a los termins municipals de Exorcas (Comunidat de Teruel) y Allepuz (Mayestrato).

## Altarias
La principal altaria ye Las Hiedras (1.521 m), seguiu de la cantera de la Pedriza (1.485 m), l'alto de los Rimeros (1.473 m), l'alto de la Hiedra (1.459 m) y Las Palomas (1.419 m).
 
## Toponimia
L'oronimo *sierra de las [[Pedriza]]s* ye transparent en aragonés y se documenta principalment en ambient academico espanyol y francés. En los mapas topograficos de l'exercito no fegura la sierra de las Pedrizas pero sí los microtoponimos *La Prediza* y *Cantera de la Pedriza* situando-se entre ellos la *loma larga de la Hiedra*. Lo barrio de la Rambla d'Exorcas ye tamién conoixiu como *barrio de la Pedriza*.

Se fa mención de ciertas parz de la sierra de las Pedrizas y la suya redolada en un texto de 1414 sobre mollonamiento de boalaches y defesas entre los termins de Fortanet y Exorcas:

## Hidrografía
La vertient nord-este desaugua enta lo barranco del Regajo, la vertient sud-ueste lo fa enta lo barranco de San Salvador, los dos tributarios d'Alfambra.

## Cheolochía
La sierra de las Pedrizas fa part de lo sector "muela de Camariellas-sierra de Gúdar" de las serranías de Gúdar, con una estructura sinclinal laxa en materials cretacios inferiors, destacando las calsineras aptianas.

## Referencias

## Bibliografía
*  José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
*  Instituto Geológico y Minero de España: *Mapa Geológico de España E 1:50.000. Villarluengo*. Servicio de publicaciones de Ministerio de Industria y Energía, 1981.
Sierra de la Caldera

La **sierra de la Caldera** ye aliniación montanyosa de lo Sistema Iberico que fa part de la branca levantina y la unidat morfoestructural de las "serranías de Gúdar". Puede estar considerada como un sarrau de la sierra d'Escoriuela, que fa part d'una mesma subunidat que la sierra de los Cabezos adintro de las serranías de Gudar ("sierra d'Escoriuela-cabezo Alto").

La sierra de la Caldera cierra por lo sud la depresión d'El Pobo-Cedriellas y ye a lo sud-este de la sierra d'Escoriuela, a lo nordesde de la sierra de los Cabezos y a lo nord-ueste de la sierra d'el Chaparral.

La principal altaria ye Cerro de l'Alumbre (1.510 m). Las dos vertients desauguan enta Millars. La superficie de la sierra de la Caldera perteneixe a los termins municipals de Cedriellas (Comunidat de Teruel).

L'oronimo *sierra de la [[Caldera]]* se documenta principalment en ambient academico espanyol y francés.

## Referencias

## Bibliografía
* José Luis Peña Monné et al. : *Geomorfología de la Provincia de Teruel*. Instituto de Estudios Turolenses, 1984.
* Instituto Geológico y Minero de España: *Mapa Geológico de España E 1:50.000. Alcalá de la Selva*. Servicio de publicaciones de Ministerio de Industria y Energía, 1981.
* Instituto Geológico y Minero de España: *Mapa Geológico de España E 1:50.000. Teruel*. Servicio de publicaciones de Ministerio de Industria y Energía, 1981.
Collau de Falisse

O **collau de Falisse** (en francés *Col Falisse*) ye un collau d'os Pireneus situau a una altaria de 2.699 metros en a muga entre Aragón y Francia.

Comunica l'entibo de Pecico y os lacos de la Fache entre a punda de ra Faixa (3.005 m) y o pico Larré (2.763 m).

## Toponimia
O collau ye nombrau en honor a Louis Falisse, pionero d'o esquí en os Perineus.

## Referencias
Puerto de Partaniello

O **puerto de Partaniello** (en francés *Col de Péterneille*) ye un puerto de montanya d'os Pireneus situau a una altaria de 2.541 metros en a muga entre Aragón y Francia.

Comunica l'ibón de Gramatuero Baixo y a val de Marcadau entre a punta de ra Muga (2.728 m) y o pico Partaniello (2.751 m).
Breca de ra Badeta

A **breca de ra Badeta** (en francés *Brèche de la Badéte*) ye un paso de montanya d'os Pireneus situau a una altaria de 2.669 metros en a muga entre Aragón y Francia.

Comunica o circo de Gramatuero y os ibons de Couyèou Bielh entre o pico de ro Ratillo (2.717 m) y o pico de ra Badeta (2.809 m).
Punta Cabalera

A **punta Cabalera** (en francés *Pic de Cauarère*) ye un pico de 2.899 metros d'altaria situau en a cordelera d'o Pireneu, en a crencha de Culfreda, en a muga entre os municipios de Chistén (Aragón) y Sant Lari (Occitania).

## Vinclos externos
* En Mendikat.
Punta d'es Guerréis

A **punta d'es Guerréis** (en francés *Pic de Bacou* u *Pic de Guerreys*, en castellano *Pico de Guerreys*) ye un pico de 2.972 metros d'altaria situau en a cordelera d'o Pireneu, en o trifinio entre os municipios de Chistén (Aragón), Genos y Sant Lari (Occitania).

## Referencias

## Vinclos externos
* En Mendikat.
Pico Royo (Auguas Tuertas)

A **pico Royo** ye un pico de 2.874 metros d'altaria situau en a cordelera d'o Pireneu, en a muga entre os municipios de Chistén (Aragón) y Lodenvièla (Occitania).

Chusto baixo ista cima se troba l'ibón Royo.

## Vinclos externos
*  En Mendikat.
Puerto de la Pez

:*Este articlo parla sobre o puerto de la Pez. Pa atros emplegos d'a parola Pez se veiga [[Pez (desambigación)]]*.

O **puerto de la Pez** (en francés *Port de la Pez*) ye un puerto de montanya situau en a muga entre Aragón y Francia y que une a val de Chistau, en Aragón, con a val de la Pez, en Occitania. Se troba a o sud de Lodenvièla, en o departamento d'os Altos Pireneus. Con una altaria de 2.460 m, ye o camín mas simple ta acceder a o macizo de Posets dende Francia.

Se troba entre a punta d'es Guerréis (2.972 m) y a punta de la Pez (3.022 m).

## Cheografía
O puerto de la Pez, cuan se i puya dende o costau francés, se caracteriza por una plana prou luenga tallada por brecas prou fundas y delicadas de trescruzar. A la fin d'ixa plana, torna a pendient, fendo-se mas gran en plegar ta o zaguer trampo. Dimpués de tres horas de marcha, arribamos a una chicota breca equipada con un cable. Dende aquí, o camín pasa por o costau aragonés y, dimpués d'haber-ne baixau un poquet, aduga enta o puerto de la Pez.

Cuan prencipia a baixada enta la val de Chistau, o paisache ye en primeras desertico, encara que prou apreciau por as marmotas. Manimenos, a mida que se contina baixando enta a val, bi ha mas y mas vechetación y torrents d'augua ta rematar en un entorno paradisiaco amán d'as bordas de Viadors.

## Puyada
Se puet acceder a o puerto de la Pez por:
* a val de la Pez (dende a central electrica de Tramasauguas).
* a val de Chistau (dende o refuchio de Viadors).
* a crencha de Vachimala (dende o puent d'o Prat, a traviés d'o puerto d'Auguas Tuertas y a puyada d'a punta de Vachimala).
* a crencha de Culfreda-Luston y baixando a o puerto por a punta d'es Guerréis (2.972 m).

## Referencias
Gramatuero

O  toponimo **Gramatuero** (u **Bramatuero**) puet fer referencia a cuantos accidents cheograficos:

* O **[[pico Gramatuero]]** (2.898 m), un mont situau en a muga entre Aragón y Francia.
* L**'[[ibón Alto de Gramatuero]]**, un ibón situau en l'Alto Galligo.
* L**'[[ibón Baixo de Gramatuero]]**, un ibón situau en l'Alto Galligo.
* O **[[circo de Gramatuero]]**, un circo glaciar a on se troban os anteriors ibons y pico.
* O **[[collau de Gramatuero]]** (2.528 m), un puerto de montanya entre as dos versants d'o Pireneu.
* O **[[refuchio de Gramatuero]]** (2.510 m), un refuchio de montanya situau en o debantdito circo glaciar.
Pico de la Madera

O **pico de la Madera** (en francés *Pic de la Madère*) ye un pico de 2.843 metros d'altaria situau en a cordelera d'o Pireneu, en o trifinio entre os municipios de Chistén, Benás (Aragón) y Lodenvièla (Occitania).

## Vinclos externos
* En Mendikat.
Berrocalejo de Aragona

:*Iste articlo trata sobre *'Berrocalejo de Aragona**. Ta atros emplegos d'o toponimo **Berrocalejo** se veiga **Berrocalejo**.''

**Berrocalejo de Aragona''' ye un municipio d'a comunidat autonoma castellanoleyonesa en a provincia d'Ávila.

A suya población ye de 43 habitants (2018) en una superficie de 9,01 km², con una densidat de población de 4,33 hab/km².

## Cheografía
A localidat de Berrocalejo de Aragona se troba situada a 1.092 metros d'altaria sobre lo livel d'a mar, a una distancia de 9 km d'a ciudat d'Ávila, a capital d'a suya provincia.

## Demografía
 

## Vinclos externos

*  Pachina web oficial municipal de Berrocalejo de Aragona.
Berrocalejo (desambigación)

**Berrocalejo** puet estar:

***[[Berrocalejo]]**, municipio d'a provincia de Cáceres. 
***[[Berrocalejo de Arriba]]**, un lugar d'o municipio de Garcirrey, en a provincia de Salamanca.
***[[Berrocalejo de Aragona]]**, municipio d'a provincia d'Ávila.
Alma mater

***Alma mater,*** ye una locución latina que significa literalment «mai nutricia» (que alimenta) y que s'usa ta referir-se metaforicament a una universidat, aludindo a la suya función furnidora d'alimento intelectual, cheneralment ta referir-se a o puesto en an determinada persona cursa u cursó os suyos estudios universitarios.

A locución yera usada en l'Antiga Roma pa describir a la diosa mai y, mas tarde, a la Virchen María, pero l'orichen d'o suyo uso actual ye o lema *Alma Mater Studiorum* («mai nutricia d'os estudios») d'a universidat mas antiga d'o mundo occidental en funcionamiento ininterrompiu: a Universidat de Bolonya, fundada en l'anyo 1088. A locución pasó a muitas luengas modernas con o significau d'academia en o sentiu de comunidat cientifica.

## Vinclos externos
Pico d'Ordiceto

O **pico d'Ordiceto** u **pico de las Tres Huegas** (en castellano *pico de Urdiceto*, en francés *pic d'Ourdissetou*) ye un pico de 2.596 metros d'altaria situau en a cordelera d'o Pireneu, en o trifinio entre os municipios de Bielsa, Chistén (Aragón) y Sant Lari (Occitania).

## Toponimia
Con probable orichen en a parola bascona *ordeka*, que significa plana u meseta, s'ha relacionau con atros toponimos de Sobrarbe como Ordesa u Ordiso.

A suya variant *Urdiceto* podría relacionar-se con as voces *ur* u *urdin* (augua y azul, respectivament, en basco moderno).

Dito a vegadas *pico de las Tres Huegas* por trobar-se chusto en o punto a on s'unen os termins municipals de Bielsa, Chistén y Sant Lari.

## Referencias

## Vinclos externos
* En Mendikat.
Pico Occidental de Barrosa

O **pico Occidental de Barrosa** (en francés *Soum de Barroude*) ye un pico de 2.574 metros d'altaria situau en a cordelera d'o Pireneu, en a muga entre os municipios de Bielsa (Aragón) y Aranyonet (Occitania).

## Vinclos externos
* En Mendikat.
Synapsida

Os **sinapsidos** (nombre cientifico **Synapsida**) son un clado d'Amniotas que incluye a los mamiferos y todas as formas fosils relacionadas con o suyo orichen, conoixius como proto-mamiferos u reptils mamiferoides a causa d'o suyo pareixiu con os reptils.

En a clasificación sistematica tradicional o termin "sinapsidos" s'emplega pa nombrar a los reptils mamiferoides, consideraus como una subclase adintro d'os reptils. Como os mamiferos han apareixiu a por evolución de bel reptil mamiferoide d'o Triasico y los reptils mamiferoides no han orichinau garra orden de reptil actual, evolutivament os reptils mamiferoides son en una branca de l'árbol filochenetico d'os mamiferos y os atros reptils en unatra. Esto suposa dende a perspectiva cladistica que s'haigan de despartir d'os reptils actuals.

Istos animals se diferencian d'os reptils ya que no poseyen escratas y tampoco se sabe que momento d'a evolución desarrolloron o pelo. Se caracterizan por presentar, orichinariament, una sola abertura en o cranio dezaga de cada uello (fuesa temporal), en a parte inferior d'o ueso temporal (pulso), a diferencia d'os reptils (engardaixos, sirpients, crocodrilos, dinosauros, aus, tartugas), que presentan dos fuesas temporals. Tamién estioron os primers vertebratos en poseyer cuantos tipos de dients, como incisivos, caninos y molars.

O estudio d'os sinapsidos fósils nos amuestra cómo os tipos mas antigos se pareixen a os primers reptils y os mas abanzaus son cuasi identicos a os mamiferos.
Pico de l'Ibonet

:*No entivocar-se con a [[punta de l'Ibonet]] (2.645 m)*.

O **pico de l'Ibonet** (en francés *Pic d'Arriouére*) ye un pico de 2.866 metros d'altaria situau en a cordelera d'o Pireneu, en a muga entre os municipios de Bielsa (Aragón) y Sant Lari (Occitania).

## Toponimia
Se diz asinas por trobar-se chunto a l'ibón de Castet, tamién dito l'ibonet.

## Vinclos externos
* En Mendikat.
Puerto Viello de Bielsa

O **puerto Viello de Bielsa** (en francés *Port Vieux de Bielsa*, en castellano *Puerto Viejo de Bielsa*) ye un puerto de montanya situau en a muga entre Aragón y Francia a 2.378 m d'altaria.

Se troba entre o pico d'el Puerto Viello (2.721 m) y o punta de l'Agulleta (2.508 m) y une Bielsa, en Aragón, y Aranyonet, en Occitania, a traviés d'a circo de la Pinarra.

## Historia
O puerto Viello de Bielsa estió o paso prencipal entre as vals de Bielsa y Aranyonet dica a construcción d'o túnel de Bielsa-Aranyonet en l'anyo 1976.

Fue emplegau mientres sieglos ta o paso de ganau, pelegrins y comerciants y dimpués mientres a Guerra Civil por emigrants, exiliaus y maquis.

Mientres a primavera de 1938, entre os meses d'abril y chunio se fació a evacuación a traviés d'iste puerto de milenta civils y militars republicanos que trescruzoron o puerto enta Francia en crebar-se a Bolsa de Bielsa.

Antonio Beltrán Casaña, *l'Esquinazau*, describiba asinas en 1941 a situación vivida en o puerto en istos meses:

## Vinclos externos
*  ''La Bolsa de Bielsa por el Puerto Viejo (PR-HU 182)''.
Puerto de Tringonier

O **puerto de Tringonier** u **puerto de Marcatiecho** (en francés *Port de Moudang*, en castellano *Puerto de Trigoniero*) ye un puerto de montanya situau en a muga entre Aragón y Francia a 2.495 m d'altaria.

Se troba entre a punta de Roldán (2.539 m) y o pico de l'Ibonet (2.866 m) y une l'ibón de Tringonier, en Aragón, y as bordas de Moudang, en Occitania.
Puerto de la Plana

O **puerto de la Plana** (en francés *Port d'Arriouère*) ye un puerto de montanya situau en a muga entre Aragón y Francia a 2.588 m d'altaria.

Se troba entre o pico de l'Ibonet (2.866 m) y a punta de l'Ibonet (2.645 m) y une l'ibón de Tringonier, en Aragón, y a val de Rioumajou, en Occitania.
Puerto de la Madera

O **puerto de la Madera** (en francés *Port de Cauarère*) ye un puerto de montanya situau en a muga entre Aragón y Francia a 2.562 m d'altaria.

Se troba entre a penya Millaris (2.582 m) y a punta Cabalera (2.899 m) y une a val de Chistau, en Aragón, y a val de Rioumajou, en Occitania.

## Referencias
Entibo de Ribarroya

L**'entibo de Ribarroya** (en catalán *pantà de Riba-roja* u *embassament de Riba-roja*, en castellano *embalse de Ribarroja*) ye un entibo sobre o río Ebro que fa de muga entre Aragón y Catalunya. A entiba ye situada en o municipio de Ribarroya d'Ebro, en a comarca de Ribera d'Ebro, en Catalunya, y l'entibo, que tien 38&nbsp;km de largaria, s'estendilla por os termins de La Pobla de Massaluca, en a Tierra Alta; Fayón, en o Baixo Aragón-Casp (a on s'une o río Matarranya), y Mequinenza, en a Cinca Baixa (a on s'unen o Segre y as auguas d'a Cinca), istos dos zaguers en Aragón. Por dencima d'iste entibo, en o río Ebro, se troba l'entibo de Mequinenza (conoixiu tamién como Mar d'Aragón) en Aragón.

A población de Ribarroya ye a primera que se troba o río Ebro en dentrar en Catalunya. L'entibo abastece d'augua potable a las poblaciones de Batea, Vilalba dels Arcs y La Pobla de Massaluca.

L'Ebro pasa a traviés d'una foz entre plataformas tabulars calcarias que han facilitau a construcción d'a entiba, auguas entalto de Ribarroya d'Ebro. Con una amplaria de casi 40&nbsp;km, arriba cuasi dica o forcallo con o Segre, ocupa 2.152 ha y tien un volumen de 210 millons de m3. Con un cabal de 900 m3/s, a central hidroelectrica tien una potencia instalada de 262,8 MW.

En 2012 se presentó un prochecto ta construyir una central hidroelectrica reversible en Ribarroya que tendría una potencia de 3000 MW, con coste de 2100 millons d'euros. Ta ello, había que construyir un atro entibo en o lugar de La Fatarella, a o que se bombearía augua dende l'entibo de Ribarroya. En 2015, a manca de presupuesto fació que o prochecto s'albandonara dica l'inte.

## Referencias

## Vinclos externos
Río Ulldemó

L**'Ulldemó** (en catalán *riu Ulldemó*) ye un río aragonés y catalán, afluent por a dreita d'o río Matarranya, que fa de muga entre Aragón y Catalunya.

O curso d'augua naixe en a versant occidental d'o Mont Caro, en o termin municipal de Roquetes (Baixo Ebro). A cabecera, dica o congosto de les Gúbies, recibe o nombre de barranco del Regatxol.

Dimpués de pasar por l'este o lugar de Bezeit (comarca de Matarranya) s'une o suyo colector, en iste mesmo municipio.

## Referencias
Río de las Albaredas

Lo **río de las Albaredas** (*río de la Cuba* en castellano) ye un tributario de lo río de Cantaviella por la suya marguin dreita.

Tiene lo suyo naixedero cerca de lo mas d'el Porcar (Cantaviella) por la unión de los barrancos d'el Porcar y de la Nava, y poco dimpués de pasar baixo lo puent de la carretera A-227 entre Cantaviella y La Iglesuela fa de muga entre los termins municipals d'estas dos localidaz dica lo molín d'Ames, baixo La Cogullada y chunto a lo casal de Las Albaredas de Lo Portiel. Dende ixe punto fa de muga entre los termins municipals de Lo Portiel y succesivament de Cantaviella, Mirambel y La Cuba, dimpués entre los de esta zaguera localidat y La Mata, fendo por tanto tamién de muga entre las provincias de Teruel y Castellón. Dende la Torre Guillermo entra en lo termin municipal de La Mata pa cayer en lo río de Cantaviella.

## Hidronimia
L'hidronimo *río de las Albaredas* s'emplegaba ya en lo sieglo XIII y se relaciona con lo casal de Las Albaredas de Lo Portiel. En este toponimo se puede veyer en plural lo sufixo de formación vechetal *[[sufixo -eto|-eda]]* acompanyando a *[[albar]]*, y ye cognato de lo toponimo documental benasqués *Albareta*.

Se nombra lo río de las Albaredas en lo texto de delimitación de lo termin de Moriella de 1232. Esta delimitación estió por orden de Blasco d'Alagón y fue confirmada por Chaime I d'Aragón en 1250:

Se torna a fer mención d'este río en la carta de población de La Iglesuela atorgada por los templers en 1241:

Tamién se nombra lo río de las Albaredas en la carta de población atorgada por los templers en 1241 a La Cuba:

## Referencias
Sierra de Bordón

La **sierra de Bordón** ye una aliniación montanyosa de lo Sistema Iberico que fa parte de la branca levantina y de la unidat morfoestructural de las serranías de Gúdar pero chunto a las serranías de Sant Chust-Castellot. Se troba en la part oriental de la provincia de Teruel, en los termins municipals de Bordón y de Castellot.

La sierra de Bordón puede considerar-se como un sarrau de la sierra Carrascosa por estar-ne una prolongación a menor altaria enta lo nord-este que baixa dende lo canto de Valfollé.

## Altarias
Las altarias mas grans son de 1.147 m en cabezo Cuerno y en un puesto sin indicación toponimica, seguidas d'atras como Trabina (1.085 m). L'altaria mas vistable ye El Morrón (1.020 m), con lo "soldau romano".

En la versant norte bi ha un sarrau conoixiu como cabezos de Vallusera con bels 930–950 m d'altaria. Por la versant sud de la sierra baixan enta lo fondón de la cuenca de lo río Bordón unas lomas como las Valfartas y la loma d'El Romeral, con afloramientos churasicos.

## Hidrografía
La versant norte u nord-ueste desaugua enta lo río Guadalop, la versant sud u sud-este lo fa enta lo río Bordón con barrancos como lo Mas de la Fuente del Ciego, Figuera, Canaleta, Pozo Negro y Fuente del Buey.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Aguaviva*. Servicio de publicaciones de Ministerio de Industria y Energía, 1979.
* José Luís Simón, Luis Mampel y Diego Mallén: *Lugares de interés geológico y paleontológico del Maestrazgo*. Centro de Estudios del Maestrazgo Turolense. 2011.

## Se veiga tamién
*Sierra Carrascosa.
*Bordón.
*Luco de Bordón.
*Las Planas de Castellot.
*Los Alagons.
*L'Alchecira.
*Santoleya.
*Torremocha.
Punta Maury

A **punta Maury** (en francés *Pointe Maury*) ye un pico de 2.840 metros d'altaria situau en a cordelera d'o Pireneu, en a muga entre os municipios de Benás (Aragón) y Lodenvièla (Occitania).

## Toponimia
O pico ye nombrau en honor a Léon Maury cartografo y toponimista qui chunto a Denis Eydoux fació un mapa d'os Pireneus Centrals en 1906.

## Referencias

## Vinclos externos
* En Mendikat.
Chicot Pico Portillón

O **Chicot Pico Portillón** (en francés *Fourche de Clarabide*, en castellano *Pequeño Pico Portillón*) ye un pico de 2.994 metros d'altaria situau en a cordelera d'o Pireneu, en a muga entre os municipios de Benás (Aragón) y Òu (Occitania).

## Vinclos externos
* En Mendikat.
Prencipau de Seborga

O **Prencipau de Seborga** ye una micronación italiana de 339 habitants en la rechión de Liguria (provincia d'Imperia), en la buega con Francia, y a uns 35 kilometros (22 millas) de Monaco. S'autoproclama como prencipau independient y reivindica lo territorio de Seborga.

## Cheografía

O Prencipau de Seborga ye situau dentro d'Italia en la rechión de Liguria, provincia d'Imperia.

## Población
O día 1 de chinero de l'anyo 2018, Seborga teneba una población de 297 personas, con 146 hombres y 151 mullers.

## Vinclos externos

*Pachina oficial d'o país.
*Blog oficial en anglés.
*La Gazzetta di Seborga.
Mallo Barrat

:*Pa atros usos d'a parola mallo, se veiga [[Mallo (desambigación)]].*

O **mallo Barrat** (en occitán *Malh Barrat*, en francés *Mall Barrat*) ye un pico de 2.984 metros d'altaria situau en a cordelera d'o Pireneu, en a muga entre os municipios de Benás (Aragón) y Castilhon de Larbost (Occitania).

## Vinclos externos
* En Mendikat.
Tuca de Gorgutes Sud

A **tuca de Gorgutes Sud** (en francés *Pic d'Estauas Sud*) ye un pico de 2.743 metros d'altaria situau en a cordelera d'o Pireneu, en a muga entre os municipios de Benás (Aragón) y Castilhon de Larbost (Occitania). Ye l'antecima d'a tuca de Gorgutes (2.756 m).

## Vinclos externos
* En Mendikat.
Almendral

:*Iste articlo ye sobre un municipio extremenyo en a provincia de Badajoz; ta atros usos, se veiga *'Almendral (desambigación)**''.


**Almendral''' ye un municipio extremenyo situato en a provincia de Badajoz y en a comarca de Llanos de Olivenza.

Perteneixe a o partiu chudicial d'Olivenza y a suya población ye de  habitants, en una superficie de 67.5&nbsp;km².

## Vinclos externos

*  Pachina web municipal.
Peirons de Magallón

Os **[[Peirón|peirons]] d'o [[termin municipal]] de [[Magallón]]** que existen en l'actualidat son tres. Atros tres han desapareixiu.

## Peirons existents
* *Peirón de Sant Gregorio* u d'a Virchen d'o Pilar: ye situau en a partida de La Corona, a 2&nbsp;km d'o lugar.

* *Cruz d'a Santisma Trinidat*: ye situada a lo canto d'a carretera N-122 a la dentrada d'o lugar. Estió danyada a meyaus d'o sieglo XX en un accident de trafico y apanyada per Constantino Barrios.

* *Cruz d'a Trinidat*: ye una replica de l'anterior que ye situada en a cercana torre de Constantino Barrios.

## Peirons desapareixius
* *Peirón de Sant Antón*: yera situau an actualment i hai una fuent con una estatua de Sant Antón. A imachen ye una replica d'a cual coronaba lo desapareixiu peirón y que actualment se conserva en a Casa d'a Villa.

* *Cruz de Magallón*: yera una cruz de termin que yera situada en l'antiga plaza prencipal d'o lugar a lo costau d'o castiello y d'a Casa d'a Villa en o cabalto de La Molilla.
* *Peirón de Santa Barbara*: yera situau en o puesto d'a Fuent Pudia.

## Bibliografía
*  Manuel García Rivas, Pedro Domínguez Barrios, "Pilares votivos", Centro de Estudios Borjanos, 2011, ISBN 978-84-9911-124-7
Sierra de la Garrocha

La **sierra de la Garrocha** ye una aliniación montanyosa de lo Sistema Iberico que fa parte de la branca levantina y de la unidat morfoestructural de las serranías de Sant Chust-Castellot. Se troba en la part nordoriental de la provincia de Teruel.

Lo río Guadalop desparte la sierra de la Garrocha a lo norte y la sierra Carrascosa a lo sud. La sierra de la Garrocha encomienza por l'ueste en los termins municipals de Villarluengo y Exulve y acaba por l'este en lo termin municipal de Castellot cerca de Dos Torres de Mercader y Santoleya.

## Altarias
L'altaria principal ye El Raspador con 1.239 m, seguida d'atras como la penya de los Organos (1.183m ), El Cuchillo (1.115 m), Los Morrones (1.086 y 1.096 m), y Sant Juan (1.049 m).
 
## Toponimia
L'oronimo *sierra de la Garrocha* presenta un segundo formant que Manuel Alvar documentó en la parla de Las Cuevas de Canyart con significau de "montanya penyascosa", paralelo a lo significau que tiene en catalán *garrotxa* de "terreno aspro por a on se camina malament", pero que no s'ha documentau en garra vocabulario de la redolada y que podría estar simplament una descripción de la mesma sierra. Las etimolochías proposadas pa *garrocha* u *garrotxa* son basadas en una radiz hipotetica **karri* que tendría un reflexo en lo basco *harri* ("piedra"), en lo formant toponimico catalán y languedocián *[[quer (orografía)|quer]]*, en los toponimos *[[Mont Caro]]* y *[[pico Caroch|Caroch]]*. Joan Coromines i Vigneaux considera que la terminación *[[sufixo -ocho|-ocha]]* u *-otxa* ye un sufixo fosilizau que se troba tamién en la palabra *[[clocha]]*, que derivaría de *[[clot]]*.

En mapas y descripcions cheograficas que zaguers de lo sieglo XX y primers de lo sieglo XXI ye posible trobar-la como *sierra de la [[Garrucha]]*.

## Hidrografía
La versant norte desaugua enta barrancos de la compleganza de lo río Guadalop, la versant sud u sud-este lo fa enta lo mesmo río Guadalop. En lo sector de Villaseco bi ha un polje.

## Cheolochía
La superficie d'erosión fundamental ye a bels 1.200 m d'altaria en la loma d'el Raspador, que quedó despartida de las parz d'esta superficie de lo cabalto de sierra Carrascosa por formar lo río Guadalop una foz de mas de 500 m de fondaria respecto a l'altaria orichinal.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Aguaviva*. Servicio de publicaciones de Ministerio de Industria y Energía, 1979.
* Instituto Geológico y Minero de España: *Mapa Geológico de España E 1:50.000. Montalbán*. Servicio de publicaciones de Ministerio de Industria y Energía, 1979.
* José Luís Simón, Luis Mampel y Diego Mallén: *Lugares de interés geológico y paleontológico del Maestrazgo*. Centro de Estudios del Maestrazgo Turolense. 2011.
* Eduardo Viñuales Cobos (coordinador): *[[Red natural de Aragón]]. nº 3, Maestrazgo* Prames, 2006.

## Se veiga tamién
* Organos de Montoro.
* Sierra Carrascosa.
D. J. Seeley

**Dennis Jerome Seeley**, naixiu lo 28 de noviembre de 1989 de Redding (California, Estaus Unius), mas conoixiu como ***D.J. Seeley***, ye un chugador profesional estausunidense de basketbol. Tien una altaria d'1,93 metros y ocupa la posición d'escolta. En l'actualidat chuga en o *[[Basket Zaragoza 2002|Casademont Zaragoza]]*, d'a liga ACB.

## Trachectoria esportiva

## Vinclos externos
*  Ficha d'o chugador en ACB.com.
Pablo Gonzalvo

**Pablo Gonzalvo Pérez** (naixito de Zaragoza, Aragón o 19 de chinero de 1827 y muerto en Madrit o 18 de noviembre de 1896) estió un pintor aragonés. Formato en as Escuelas d'Artes Polidas d'a suya ciudat natal y en a Reyal Academia de Artes Polidas de Sant Ferrando de Madrit, a suya tematica pictorica estió centrata en paisaches arquitectonicos y urbáns.

## Bellas obras prencipals

* *Palacio con galería y escalinata*, pintato en 1855.
* *Interior de la catedral de Toledo*, pintato en 1858.
* *Crucero de la catedral de Toledo*, pintato en 1860.
* *Capilla y sepulcros de don Álvaro de Luna y de su esposa, doña Juana de Pimentel*, pintato en 1862.
* *Vista de La [[Lonja de la Seda]] en Valencia*, pintato en 1867.
* *Sacristía de la catedral de Ávila*, pintato en 1874.
* *Interior de la seo de Zaragoza*, pintato en 1876.
* *Antesala y sala capitular de la catedral de Toledo*.
* *Sacristía de la catedral de Ávila*.

## Vinclos externos
* 
*  ''Pablo Gonzalvo Pérez'' en a *[[Gran Enciclopedia Aragonesa]]*.
Pico de Sacrots

O **pico de Sacrots** (en francés *pic de Sacroux*) ye un pico de 2.668 metros d'altaria situau en a cordelera d'o Pireneu, en a muga entre os municipios de Benás (Aragón) y Banyeras de Luixón (Occitania).

## Vinclos externos
* En Mendikat.
Fuent Pudia (paúl de Pedrola)

:*Este articlo tracta sobre la paúl de *'Fuent Pudia** situada en Pedrola. Pa atros emplegos de **Fuent Pudia** se veiga **Fuent Pudia (desambigación)**.''
A **Fuent Pudia** (transcrito como **Fuempudia*' en a cartografía oficial) ye una chicorrona [[paúl]] que se troba en a [[val d'el Bayo]] (en o [[termin municipal]] de [[Pedrola]]).

Situada a uns 330 metros d'altaria y tien una [[superficie]] de 0.84 hectarias. Sirve de refuchio a cuantas especies de fauna en una zona d'entorno estepario.

Antis mas bi heba una [[pardina]], actualment deshabitada, an treballaban obrers d'os [[Ducato de Villafermosa|duques de Villafermosa]]. En [[1930]] viviban astí siet personas.

En a suya redolada bi hai cuantos [[Naixedero|naixeders]], denominaus "minas de Fuempudia", que dan orichen a la [[paúl]] y que dica la construcción d'a [[Canal Imperial d'Aragón]] yeran a prencipal fuent de suministro d'augua pa [[Pedrola]].

==Toponimia==
L'[[hidronimia aragonesa|hidronimo]] *fuent Pudia* presenta un segundo formant que deriva d'o latín *PUTIDA*, adchectivo feito a partir d'o verbo latino *PUTĒRE* con o sufixo latino *-IDA*. Lo verbo *PUTĒRE* orichinó "pudir" en aragonés cheneral y "putir" en [[aragonés central]]. La terminación *-ia* como derivación d'o sufixo *-IDA* presenta una evolución comparable a la terminación *-io* que trobamos en *embefio*, *fastio*, *limpio*, *nedio* y *rancio* a partir de *-IDUS*. En [[Asín de Broto]] se documenta d'acuerdo con la fonetica de l'[[aragonés central]] lo microtoponimo *Fuendeputia*, pero la variant *pudia* yera d'emplego regular en [[aragonés medieval]], igual como en as etapas medievals d'o [[idioma asturleyonés|leyonés]] y lo castellano. En a [[provincia de Palencia]] bi ha un [[lista de municipios de Palencia|municipio]] dito [[Ampudia]] que apareixe en a documentación medieval como *Fuent Pudia'' entre atras formas.

Se fa mención d'a paúl de Fuent Pudia de Pedrola en a carta de población atorgada por lo monesterio de Veruela a los habitadors de Pozuelo d'Aragón (1245).

## Referencias
Cruz negra de Veruela

A **Cruz negra de Veruela** u tamién clamada **Cruz de Bécquer** ye una cruz de termin que serviba pa mugar a churisdicción eclesiastica d'o monesterio de Veruela.

A cruz, que prene lo suyo nombre d'a color d'a piedra con a cual ye tallada (marbre negro d'as pedreras de Trasmoz), ye situada frent a lo Monesterio de Veruela y mandada erichir per l'abat Carlos Cerdán Gurrea (1561-1586).

A los suyos piez gosaba asperar totas as tardis o poeta Bécquer a lo chinete que le trayeba los periodicos de Madrit. Amás a cruz le serviba d'inspiración pa las suyas obras.

En agosto de 2007 estió danyada per la caita d'un urmo negro.

## Referencias
Ilesia d'a Natividat de Vera de Moncayo

A **ilesia d'a Natividat** de Vera de Moncayo (en castellano y oficialment *Iglesia de la Natividad*) ye una ilesia d'estilo gotico-mudéchar que estió edificada en o sieglo XVI adosada a lo castiello d'o lugar. De feito, o campanal usa parti d'as restas d'o castiello.

Fue restaurada en 1998-1999 y los suyos libros sacramentals (que comprenden entre los sieglos XVIII y XX) fuoron restauraus en 2016 per a Deputación Provincial de Zaragoza.

## Referencias
Taixo de Fortingall

O **taixo de Fortingall** (en anglés *Fortingall Yew*) ye un taixo (*Taxus baccata*) que ye situau en o lugar de Fortingall, Escocia, Reino Uniu y ye considerau como l'árbol mas viello d'Europa.
A suya edat no ye clara y s'estima dentro d'un amplio rango: entre as 2000 y as 9000 anyadas. Iste taixo ya yera un puesto de culto relichioso entre la Edat de Fierro que estió cristianizau mientres que la Edat Meya.
Carrasca de Lecina

A **carrasca de Lecina**, conoixida tamién a vegadas como a **Castanyera de Carruesco**, ye una carrasca monumental (*Quercus ilex*) que se troba en una finca particular amán d'o lugar de Lecina (que prene lo suyo nombre de l'árbol). Lo paraje en o cual s'asienta ye una zona de gran riqueza medioambiental, con grans eixemplars de carrascas, fraixins y caixicos. L'entorno de Lecina ye cercano a lo Canyón d'o Río Vero, a lo barranco d'a Choca y os Abrigos de Barfaluy, una zona de gran interés cheolochico y cultural. Amás, tot lo suyo territorio ye incluyiu en o Parque natural d'a Sierra y los Cañones de Guara.

Ista carrasca se creye que tien una edat de mil anyos y tien una altaria de 16,5 m., un diametro d'o tronco de 7,56 m y cubre una superficie de 615 m2, ye popularment conoixida como *Castanyera de Carruesco* u simplament como *A Castanyera*, baixo las suyas ramas se celebran vodas, tractos y afers varios en un costumbre heredau d'os celtas. Tamién una lienda popular conta que yera o puesto de reunión d'as bruixas d'a Sierrra de Guara..

Dende l'anyo 2015 ye catagolau como árbol singular por o Gubierno d'Aragón, y en l'anyo 2020 estió esleito como árbol del Año en Espanya y árbol de l'anyo europeo en 2021..

## Referencias

## Vinclos externos
*  A carrasca de Lecina seguntes o Inventario d'Arbols Singulars d'o Gubierno d'Aragón.
Darina Krasnovetska

**Darina Krasnovetska** (naixita o 12 de mayo de 2007 en Vínnytsia, Oblast de Vínnytsia, Ucraína) ye una cantaire infantil ucrainesa.

## Vinclos externos
*A suya cuenta d'o Instagram.
*O suyo canal de YouTube.
Castiello de Tüßling

O **castiello de Tüßling** (en alemán *Schloss Tüßling*) ye un castiello situau en os arredols d'o lugar Markt Tüßling u Tüßling, bels 90&nbsp;km a l'este de Múnich, en Bavera, Alemanya.

## Historia
Estió construyiu entre 1581 y 1583 per encargo de Johann Veith, conte de Toerring.
En 1659 pasa a mans d'os contes de Wartenberg.
En as anyadas 1950s estió usau como residencia de viellos por Caritas.

## Uso actual
O castiello ye d'uso privau per a suya actual propietaria Stephanie von Pfuel y no se puede visitar. En cambio en os suyos chardins se celebran diversos eventos como ferias botanicas (*Gartentage*) u conciertos a l'aire libre con artistas como Joe Cocker, Elton John u Xavier Naidoo.
O castiello ha estau utilizau tamién en diversas cintas y series de televisión.
Santuario d'a Virchen de Rodanas

O **Santuario d'a Virchen de Rodanas** ye un santuario que se troba en o termin municipal de Epila en a compleganza d'os termins de Lumpiac, Mesons d'Isuela, Nuella, Ricla, Rueda de Xalón y Tagüenca.

## Historia
En 1546 un pastor trobó una fegura d'a Virchen y en ixe puesto se construyió una ermita en a suya honor. En 1685 se construyió l'actual ilesia que substituyió a l'antiga ermita.

Entre 1703 y 1715 se construyioron os edificios d'a hospedería.

## Demografía

## Referencias
Bohoyo

**Bohoyo** ye un municipio d'a comunidat autonoma castellanoleyonesa en a provincia d'Ávila y en a comarca d'El Barco de Ávila - Piedrahíta.

A suya población ye de 248 habitants (2018) en una superficie de 73,87 km², con una densidat de población de 	3,53  hab/km².

## Cheografía
A localidat de Bohoyo se troba situada a 1139 metros d'altaria sobre lo livel d'a mar, a una distancia de 95 km d'a ciudat d'Ávila, a capital d'a suya provincia.

## Demografía
 

## Vinclos externos

*  Pachina web oficial municipal de Bohoyo.
Animainzón

***Animainzón*** ye un festival de cine d'animación que se celebra en Ainzón (Campo de Borcha, Aragón). O suyo nombre completo en castellano ye *Jornadas de Cine de Ainzón y Certamen Nacional de Animación Animainzón* (en aragonés *Chornadas de Cine d'Ainzón y Certamen Nacional d'Animación Animainzón*).

Se celebra dende 2003 y mientres as chornadas se fan tamién tallers y cursos de 3D, stop-motion, cómic,...

## Ganadors d'as anteriors edicions

## Vinclos externos
*  Web oficial.
Tuca Blanca

**Tuca Blanca** puet fer referencia a:

* A **[[Tuca Blanca de Paderna]]** (2.846 m), un mont situau en o macizo de la Maladeta.
* A **[[Tuca Blanca (Ara)|Tuca Blanca]]** (2.766 m), un mont situau en o circo de l'Ara.
* A **[[Tuca Blanca d'el Pomero]]** (2.696 m), un mont situau en a muga entre Aragón y Catalunya.
* A **[[Tuca Blanca (Candanchú)|Tuca Blanca]]** (2.322 m), un mont situau en a estación d'esquí de Candanchú.
Ermita de Sant Sabastián de Magallón

A **ermita de Sant Sabastián de Magallón** ye la ermita d'o patrón d'a villa de Magallón y ye situada a 9 km d'o lugar en o puesto de La Loteta y a curta distancia d'as auguas de l'entibo d'o mesmo nombre.

## Historia
A ermita estió edificada entre los anyos 1633 y 1634.  
A construcción d'a ermita estió encargada per o Concello de Magallón a Martín Bernal, un choven d'a cercana localidat de Pozuelo d'Aragón por 6200 sueldos chaqueses. 
L'edificio estió parcialment modificau en o sieglo XVIII.

## Demografía
Dica lo decenio de 1960 viviban astí lo santero y la suya familia.

## Festividat en honor a Sant Sabastián
Os vecins de Magallón pelegrinan en romería en honor a lo santo lo zaguer sabado de mayo de cada anyo. Ye un diya d'almuerzos, minchada popular y briendas, con chuegos tradicionals y festexos taurinos, acompanyada de musica que amena lo día a toz os astí presents.

## Referencias
Ermita d'a Nuestra Sinyora d'o Rosario de Magallón

A **ermita d'a Nuestra Sinyora d'o Rosario** ye una ilesia situada en a plaza d'Espanya (tamién conoixida como plaza d'o Mercau) de Magallón, Campo de Borcha.

Ye un edificio d'estilo barroco de una sola nau y estió construyida sobre una antiga ermita d'a cual nomás se conserva la planta. A ermita orichinal yera calendada en 1641 y las zagueras modificacions -ampliacions pa dar mayor cullida de fidels- se facioron a meyaus d'o sieglo XVIII.
Fuent Pudia (desambigación)

**Fuent Pudia** puede estar:
***[[Fuent Pudia (paúl de Pedrola)|Fuent Pudia]]**, paúl situada en lo termin municipal de Pedrola (Ribera Alta d'Ebro, Zaragoza).
***[[Fuent Pudia (pardina de Pedrola)|Fuent Pudia]]**, pardina de lo termin municipal de Pedrola (Ribera Alta d'Ebro, Zaragoza).
***[[Fuent Pudia (Paracuellos de Xiloca)|Fuent Pudia]]**, fuent termal de Paracuellos de Xiloca (Comunidat de Calatayú, Zaragoza).
***[[Fuent Pudia (Teruel)|Fuent Pudia]]**, una fuent que bi heba a lo norte de la muela de Cascant y a lo sud de lo Cabezo Blanco que feba de muga entre la comanda de Villel y lo termin baixo l'autoridat de lo concello de Teruel, entre los actuals termins municipals de Bellestar, Cascant y Cubla, cerca de lo barranco de la Pudia.
***[[Fuent Pudia (Castellón)|Fuent Pudia]]**, fuent situada entre los termins municipals de Montán y Fuent la Reina (Alto Millars, Castellón).

## Se veiga tamién
*Ampudia.
Academia del Cine Aragonés

**L'Academia d'o cine aragonés** (en castellano y oficialment *Academia del cine aragonés*) ye una asociación creyada en 1999 pa reivindicar os intreses d'o sector audiovisual aragonés. Tien a suya seu en o Museu Pablo Serrano de Zaragoza y cada anyo organiza y atorga los Premios Simón d'o Cine Aragonés que s'entregan en diferents seus dende l'anyo 2012 en a Gala d'os Premios Simón.

## Lista de presidents

## Vinclos externos
*  Pachina oficial
Colla de charradors O Corrinche

A **Colla de charradors O Corrinche** ye una asociación cultural de l'aragonés creada en 2010 en o Centro Aragonés de Barcelona pa potenciar y afondar en l'uso de l'aragonés y difundir-lo.

Entre las actividaz pa difundir l'aragonés destacan seminarios sobre Luenga Aragonesa u exposicions como que la organizada en 2014 en colaboración con a Universidat de Barcelona y titulada *L’aragonès avui, l’aragonés güé, el aragonés hoy*.

## Vinclos externos
*  Parolas en caída libre – Blog d'a Colla O Corrinche.
*  www.ocorrinche.org
*  La Colla en a web d'o Centro Aragonés de Barcelona
Convento de Sant Francisco de Zaragoza

O **convento de Sant Francisco** estió un convento situau en l'actual Plaza d'Espanya en Zaragoza y perteneixeba a la Orden de Sant Francisco.

## Historia
O convento estió fundau per lo infant Pero d'Aragón en l'anyo 1219, encara que fue grieument danyau mientres que los combates en os Seches de Zaragoza y quedó cuasi completament arranau.

En 1840 lo terreno que ocupaba estió usau pa la construcción d'un palacio pa la Deputación Provincial de Zaragoza.

## Descripción
A suya ilesia disposaba una sola nau que mediba 246 piez de longaria per 75 d'amplaria. Astí yeran as lapidas de cualques personaches destacaus como per eixemplo lo infant Pero d'Aragón (fundador d'o convento), Bernardo de Cabrera, Chuan V de Lanuza, u la reina Tresa d'Entenza (primera esposa d'o rei Alifonso IV d'Aragón y mai de Pero IV lo Ceremonioso). Ista zaguera poseyeba un mausoleu de marbre sosteniu per seis lions con a suya efichie en trache de relichiosa y con varias feguras plorando arredol.

## Restas
En o palacio d'a Deputación Provincial de Zaragoza se conservan parti d'as bodegas de l'antigo convento.

## Referencias
Reyal Monesterio de Santa Engracia

O **Reyal Monesterio de Santa Engracia** yera un monesterio actualment desapareixiu que yera situau en os (alavez) arredols de Zaragoza.

## Descripción
En a suya ilesia yeran enronaus entre atros o vicecanciller d'Aragón Antonio Agustín (baixo una lapida realizada per Berruguete) u lo cronista Cheronimo Zurita.
Per unatra parti en o suyo claustro yera enronau lo cronista Cheronimo de Blancas.

## Historia
O Monesterio estió fundau per Sant Paulino en 392 sobre lo fosal d'os martirs de Zaragoza.
O monesterio siguió mesmo en funcionamiento mientres que los primeros sieglos d'a dominación musulmana d'a ciudat.

Manimenos, a comunidat s'amortó. En o sieglo XV como gratitut d'o rei Chuan II d'Aragón per a miraglosa curación d'as suyas cataractas ordenó creyar de nuevas o monesterio. Asinas en 1493 o monesterio estió una atra vegada ocupau per os monches.

En 1755 estió restaurau per Chuan Morlanes per un coste de 2500 ducados.

Mientres que lo primer Seche estió escenario de violentos combates.
O 13 d'agosto de 1808 estió parcialment destruyiu per l'esclatito d'una mina de 300&nbsp;kg colocada per l'exercito napoleonico mientres que la suya retirada d'o primer Seche. A suya voladura se realizó con tal precipitación que causó mas de 200 muertos en as propias ringleras de l'exercito francés.

Dimpués d'os Seches os monches l'ocuporon de nuevo dica que finalment l'abandonoron en 1835 a consecuencia d'a Desamortización de Mendizabal. Dimpués sirvió como cuartel de l'exercito espanyol dica que en 1908 estió espaldau.

Entre lo 15 de mayo y lo 5 d'aviento de 1908 se celebró en os terrenos d'o suyo antigo hortal a Exposición Hispano Francesa que estió visitada per mas de meyo millón de visitants. Dimpués d'a suya clausura, os suyos pabillons estioron desmontaus y lo terreno urbanizau entre las anyadas 1910 y 1920.

## Restas
De l'imponent edificio no s'ha conservau que la portalada d'a ilesia.

## Referencias
Punta Suelsa

A **punta Suelsa** (en castellano *Punta Suelza*) ye un pico de 2.971 metros d'altaria situau en a cordelera d'o Pireneu, en a muga entre os municipios aragoneses de Tella-Sin y Chistén.

En a suya cima se troba un vértiz cheodesico.

## Toponimia
Podría tener relación con a parola basca "su" que significa fuego.

## Referencias

## Vinclos externos
* En www.mendikat.net.
Punta Fuesa

A **punta Fuesa** ye un pico de 2.866 metros d'altaria situau en a cordelera d'o Pireneu, en o municipio aragonés de Bielsa.

## Toponimia
Viene d'a voz latina *Fossa*, con o mesmo significau de fuesa u depresión d'o terreno. D'antis mas s'ha documentau como *Fuessa* con doble "s".

## Vinclos externos
* En www.mendikat.net.
Cabezas de Alambre

:*Iste articlo ye sobre un municipio d'a provincia d'Ávila en Castiella y Leyón; ta atros usos, se veiga *'Cabezas**'',

**Cabezas de Alambre''' ye un municipio d'a provincia d'Ávila, en a comunidat autonoma de Castiella y Leyón, Espanya.

A suya población ye de 157 habitants (2018) en una superficie d'11,80 km², con una densidat de población de 13,39 ha/km².

## Cheografía
A localidat de Cabezas de Alambre se troba situada a 900 metros d'altaria sobre lo livel d'a mar, a una distancia de 47 km d'a ciudat d'Ávila, a capital d'a suya provincia.

## Demografía
 

## Vinclos externos

*  Pachina web oficial municipal de Cabezas de Alambre.